1 uit elke 12 Christene verduur “uiterste” mates van vervolging – 2018 Wêreldwaarnemingslys - Voelgoed
Tuis Voelgoed Aktueel 1 uit elke 12 Christene verduur “uiterste” mates van vervolging – 2018...
Dit is volgens Geopende Deure se 2018 Wêreldwaarnemingslys (WWL).
Nuwe lande op die Top-50 en lande wat die meeste gestyg het op die 2018 WWL
Libië (86 punte/#7) en Indië (81 punte/#11) het albei met 8 punte gestyg, wat in Indië se geval duidelik as gevolg van die groeiende invloed van radikale Hindoeïsme was. Tydens die 2018 WWL-verslagdoeningsperiode, is ten minste 8 Christene in Indië doodgemaak vir hul geloof deur militante Hindoes, ten minste 34 kerke beskadig en amper 24,000 Christene aangeval.
Nuwe lande wat die Top-50 gehaal het, is Nepal (63 punte/#25) en Azerbaidjan (57 punte/#45). In Nepal het ŉ skerp toename in Godsdienstige nasionalisme plaasgevind, met Hindoe-radikales wat aktief meer druk op Christene plaas, asook geweld teen Christene pleeg. In Azerbaidjan het die toegang tot meer inligting aangaande polisieklopjagte en arrestasies, onder andere, ŉ styging in die puntetoekenning tot gevolg gehad.
Meer as 3,000 Christene doodgemaak vir hul geloof
Volgens Geopende Deure se navorsing, is 3,066 Christene regoor die wêreld na raming doodgemaak tydens die 2018 WWL-verslagdoeningsperiode. Soos duidelik sigbaar in die onderstaande tabel, het die aantal Christene wat doodgemaak is vir hulle geloof, weer gestyg vanjaar na ŉ afname tydens die 2017 WWL-verslagdoeningsperiode.
Aantal Christensterftes aangeteken
Daardie afname was spesifiek weens ŉ afname in Boko Haram-aktiwiteite in Nigerië tydens die 2017 WWL-verslagdoeningsperiode. Maar, die sterftes in Nigerië het weer gestyg wees die vlae aanvalle deur goed-bewapende Fulani-Moslem-veewagters op Christengemeenskappe in die Middel-Belt-state. Berigte verwys hierna as “godsdienstige suiwering” (etniese suiwering gebaseer op godsdienstige affiliasie).
“Geweld teen Christene hier op ons eie kontinent van Afrika, het drasties toegeneem – dis veral die Kerk in lande soos Nigerië, die Sentraal-Afrikaanse Republiek en Kongo (DRK), wat hieronder gebuk gaan,” meen Jan Gouws, Uitvoerende Direkteur van Geopende Deure Suider-Afrika.
Om vervolging te meet is meer as net die aantekening van gewelddadige insidente
Vervolging beteken nie noodwendig sterftes of lang gevangenisstrawwe nie. Die Maledive, met 78 punte in die 13de plek, is ŉ goeie voorbeeld hiervan. Alhoewel berigte van gewelddadige insidente teen Christene blyk om min te wees in hierdie sogenaamde vakansiebestemming, dui navorsing oor die “kerklewe in die Maledive” daarop dat die druk op Christene op die maksimum is.
Soos die Besturende Direkteur van Geopende Deure se Wêreldwaarnemingslys Navorsingspan, Frans Veerman, verduidelik: “Dit is nie moontlik om kerkdienste te hou nie, en selfs die meeste buitelandse Christene verkies om nie byeenkomste te reël nie, uit vrees vir die nagevolge. Wanneer jy die individuele landsoorsigte lees, kry die puntetoekennings ŉ dieper betekenis – ŉ realiteit.”
Om die pleidooi van vervolgde Christene bekend te maak
Volgende artikelOns wedloop